ཀེམ་ཧག་སཱོང་འཛིན་བཟུང་བྱས་པ་དེ་བྱང་ཀོ་རི་ཡས་ཨ་རིའི་མི་སེར་འཛིན་བཟུང་བྱས་པ་ཐེངས་༤པ་དེ་ཆགས་ཡོད།དེ་སྔོན་བྱང་ཀོ་རི་ཡས་ཨ་རིའི་མི་སེར་ཁག་ཅིག་འཛིན་བཟུང་བྱས་ཡོད་པ་ནི།༡།བྱང་ཀོ་རི་ཡའི་ཚན་རྩལ་གཙུག་ལག་སློབ་ཆེན་ནང་སློབ་འཁྲིད་བྱེད་མཁན་ཀེམ་སཱང་ཌུ་ཁི་ཡིན་པ་དང་།ཕྱི་ཟླ་༤ནང་བྱང་ཀོ་རི་ཡས་ཀེམ་སཱང་ཌུ་ཁིས་སྲིད་གཞུང་མགོ་རྟིང་བསློག་རྩིས་བྱས་པའི་ཉེས་དོན་འོག་འཛིན་བཟུང་བྱས་ཡོད་པ་དང་།ལྷོ་ཀོ་རི་ཡའི་བརྒྱུད་ལམ་ཁག་ཏུ་ཀེམ་སཱང་ཊུ་ཁི་ནི་ད་ལྟ་རང་ལོ་༥༥ཡིན་ཞིང་།ཁོ་དེ་སྔོན་ནས་བྱང་ཀོ་རི་ཡའི་མི་མང་གི་དཀའ་སྡུག་རོགས་སྐྱོར་ལས་དོན་ནང་མཉམ་ཞུགས་བྱས་ཡོད་ཚུལ་བརྗོད།༢།ཀེམ་ཌོང་ཆུལ་ཡིན་པ་དང་།ཁོ་ད་ལྟ་རང་ལོ༦༢ཡིན་ཞིང་ན་ནིང་བྱང་ཀོ་རི་ཡས་ཁོ་ནི་གསང་ཉུལ་བ་ཡིན་པའི་ཉེས་མིང་འོག་ལོ་༡༠ཁྲིམས་ཐག་བཅད།༣།སློབ་ཕྲུག་ཨོ་ཊོ་ཝ་རམ་བྷེར་ཡིན་པ་དང་ཁོ་ད་ལྟ་རང་ལོ་༢༢ཡིན་ཞིང་།བྱང་ཀོ་རི་ཡས་ཁོས་རྒྱལ་ཁབ་ཀྱི་གསང་བ་རྐུ་འཁྱེར་བྱེད་རྩིས་བྱས་པའི་ཉེས་དོན་འོག་ལོ་༡༥ཁྲིམས་ཐག་བཅད་ཡོད།